Բայց Մարուքյանը այսքանով կանգ չի առնում։ Ավելին՝ նա ժողովրդին անուղղակի կերպով մեղադրում է 2017 թ․ իրենց ձայն չտալու «մահացու» մեղքի մեջ։ Այսինքն՝ եթե իրենց ձայն չեն տվել, ապա դատապարտված են հավերժ ապրել Սերժ Սարգսյանի և ՀՀԿ-ի հավերժ տիրապետության ներքո։ Կոնցեպտուալ խնդիրը հենց այստեղ է թաքնված։ Նա համոզված է, որ եթե 2017-ին ՀՀԿ-ն կարողացել է մեծամասնություն կազմել ԱԺ-ում, ապա անբեկանելի կերպով հենց ինքը պետք է վարչապետ ընտրի և այդ ընտրությունը հաստատուն է ու կասկածից դուրս։ Երիցս ո՛չ։ Ժողովուրդն իր իսկ սահմադրական իրավունքի համաձայն կարող է տապալել վարչապետի ընտրությունն ու նոր խորհրդարանական ընտրություններ նախաձեռնել։ Մի՞թե սա ժողովրդավարական ակցիա չէ։